Public procurement notice: Contract Notice
Published: 2022-08-03
Buyer: Kecskemét Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work
Submission deadline: 2022-08-29
Award criteria: The most economic tender

Technical requirements: „Vállalkozási szerződések 3 db 2 lakóegységes szociális bérlakás ház építésére a TOP-6.7.1-16-KE1-2017-00001 azonosító számú „Kecskemét szegregált területeinek integrált szociális városrehabilitációja” című projekt keretében”
Ajánlatkérő a TOP-6.7.1-16-KE1-2017-00001 azonosító számú „Kecskemét szegregált területeinek integrált szociális városrehabilitációja” című projekt keretén belül, a szegregált és szegregációval veszélyeztetett területen szociális bérlakások korszerűsítését, illetve építését valamint társasházi lakóépület energiahatékonysági felújítását és közterületi fejlesztést kíván megvalósítani.
Jelen közbeszerzési eljárás 3 db, egyenként 2-2 lakóegységet magába foglaló új építésű szociális bérlakás létrehozására irányul.
Ajánlatkérő a közbeszerzésekről szóló 2015. évi CXLIII. törvény (a továbbiakban: „Kbt.”), valamint az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKRr) rendelkezései alapján, az Elektronikus Közbeszerzési Rendszer (a továbbiakban: EKR) igénybevételével jár el.
Ajánlatkérő felhívja a gazdasági szereplők figyelmét, hogy az eljárást eredménytelenné nyilváníthatja, ha valamely meghatározott, ellenőrzési körén kívül eső, bizonytalan jövőbeli esemény az ajánlattételi, illetve részvételi határidő lejártát követően következik be.
Ajánlatkérő a TOP-6.7.1-16-KE1-2017-00001 azonosítószámú „Kecskemét szegregált területeinek integrált szociális városrehabilitációja” című projekthez kapcsolódó támogatási szerződés módosítása iránti kérelmet kíván benyújtani.
Ajánlatkérő a támogatás felhasználására és a projekt fizikai megvalósítására vonatkozó határidő meg nem hosszabbítását vagy a támogatási szerződés módosítása iránti kérelem olyan időpontban történő elfogadását, amikor a támogatás már nem lenne elszámolható - ezáltal lehetetlenné válna a projektnek a támogatási szerződésben foglaltak szerinti konstrukcióval történő megvalósítása, olyan körülménynek tekinti, amely miatt az eljárást eredménytelenné nyilváníthatja.
Nyertes ajánlattevő feladata a 6000 Kecskemét, Műkerti sétány 41. (hrsz: 1482) alatt található leromlott műszaki állapotú épület lebontása és új 2 lakóegységes lakóépület építése.
260 m2 területű, önkormányzati tulajdonú ingatlan Kecskemét belterületén található, közútkapcsolattal rendelkezik. A területen jelenleg romos állapotú, de lakott, zártsorú épület van.
Az ingatlanon meglévő épület bontása tervezett a korszerűbb alaprajzi kialakítású, 2 lakóegységes épület létesítése céljából.
Bontandó tartószerkezet leírása: földszintes, egyszintes épület, tégla sávalapon falazott, változó vastagságú vegyes vályog-tégla falazatú felmenő szerkezet, fa borított gerenda födém.
Az épület szomszédhoz csatlakozó részei és az alap kizárólag kézi erővel bontandó - tartószerkezeti tervfejezet szerint - megakadályozandó a szomszéd épületben az esetleges szerkezet gyengülést.
Egyszintes, kétlakásos családi ház a téglány alakú telken az úthoz közel eső részén tervezett. A jobb szomszéd felé tűzfalas kialakítású, méreteivel, elhelyezésével, építészeti kialakításával illeszkedik a környező beépítéshez, felépítése nem korlátozza a szomszédos telkek beépítését, rendeltetésszerű és biztonságos használhatóságát.
Felmenő szerkezet: 38-as klíma/thermo tégla+ 3cm hőszigetelő habarcs, a lakáselválasztó fal 25-ös hanggátló tégla
Hőszigetelés: lábazaton Expert zártcellás, koszorúknál áthidalóknál EPS, padozat alatt üveghab, padozatban 100-as nyomószilárdságú EPS

Eligibility requirements: A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló Kr. 1. § (1) bekezdése szerint: Az ajánlattevőnek az ajánlatában a Kbt. Második Része szerint lefolytatott közbeszerzési eljárásban ajánlatának benyújtásakor a II. Fejezetnek megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. A Kr. 15. § (1) bekezdésének megfelelően az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. § (1) és (2) bekezdésében foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Ajánlatkérő felhívja a figyelmet a Kr. 1. § (7) bekezdésére, amely alapján a kizáró okokra és alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásban foglalt tény, illetve adat tartalma valós. Az ajánlatkérő - ellenkező bizonyításáig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja a tisztelt ajánlattevők figyelmét, hogy a Kr. 2. § (1) bekezdés b) pontja és a (4) bekezdés rendelkezései alapján a Kbt. 62. § (1) bekezdés a) pont ag) alpontjában, illetve e), f), k) és l) pontjában említett kizáró okokat az egységes európai közbeszerzési dokumentum III. részének „D” szakaszában kell feltüntetni. Az ajánlattevőknek az alkalmazandó szabályok, az egységes európai közbeszerzési dokumentum használata, valamint a kizáró okok igazolása során a Kr. 2-4. §, 6. §, 8. §, 10. §, valamint 12-16. § figyelembevételével kell eljárniuk. Ajánlatkérő felhívja a figyelmet a Kbt. 69. § (4); (11) és (11a) bekezdésére, valamint a Kbt. 74. § (1) bekezdésére. Ajánlatkérő felhívja a figyelmet az öntisztázás kapcsán a Kbt. 64. §-ára. SZ. A Kbt. 65. § (1) bekezdés c) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm r. (a továbbiakban: Ékr.) 21. § (1) bekezdése alapján az építőipari kivitelezési tevékenységet végző gazdasági szereplő vonatkozásában ajánlatkérő előírja az Étv. szerinti, építőipari kivitelezési tevékenységet végzők névjegyzékben szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Ajánlatkérő felhívja az ajánlattevők figyelmét, hogy a Magyarországon letelepedett gazdasági szereplő esetén az a nyilvántartásban szereplés tényét ajánlatkérő az építőipari kivitelezési tevékenységeget végzők névjegyzékének adatai alapján ellenőrzi. A nem Mo.-i. gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást kell benyújtani. Alkalmatlan az építőipari kivitelezési tevékenységet végző gazdasági szereplő, ha nem szerepel az építőipari kivitelezési tevékenységet végzők névjegyzékében, illetve a külföldi gazdasági szereplők nem szerepelnek a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. AK felhívja a figyelmet, hogy a csatolt mellékletekben további fontos információk találhatóak.